Дондағы Ростовта диңгеҙселек кластары 1876 йылда Дон крайы йәмәғәтселеге инициативаһы буйынса асыла. Тәүге ваҡытта улар ҡуртымға алған бинала урынлаша. Үрге Бульвар урамындағы (хәҙер Седов урамы) шәхси бина 1896 йылда, кластарға 3-сө разряд бирелгәндән һуң ғына төҙөлә[3]. Проект авторы — ҡала архитекторы Владимир Карпович Шкитко. 1914 йылда йәнәшәһендә яңы диңгеҙселек училищеһы бинаһы төҙөлә.